Diari Oficial de la Generalitat Valenciana


Sumari del DOGV 9805, del 08-03-2024 (2024/2005)

RESOLUCIÓ de 19 de gener de 2024, de la Direcció General d'Energia i Mines, per la qual s'atorga a Energy Investment and Consultancy, SLU, autorització d'implantació en sòl no urbanitzable, autorització administrativa prèvia, autorització administrativa de construcció i s'aprova el pla de desmantellament i de restauració del terreny i l'entorn afectat d'una central fotovoltaica que inclou la seua infraestructura d'evacuació exclusiva fins a la connexió a la xarxa de distribució, situada a Requena, de potència instal·lada 10,395 MW i potència dels mòduls fotovoltaics de 13,035 MWp, denominada La Portera (expedient ATALFE/2020/70).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9805

Data del DOGV
:   08-03-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/2005


Data del document
:   19-01-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Descriptors 

:   * Conselleria d'Innovació, Indústria, Comerç i Turisme

RESOLUCIÓ de 19 de gener de 2024, de la Direcció General d'Energia i Mines, per la qual s'atorga a Energy Investment and Consultancy, SLU, autorització d'implantació en sòl no urbanitzable, autorització administrativa prèvia, autorització administrativa de construcció i s'aprova el pla de desmantellament i de restauració del terreny i l'entorn afectat d'una central fotovoltaica que inclou la seua infraestructura d'evacuació exclusiva fins a la connexió a la xarxa de distribució, situada a Requena, de potència instal·lada 10,395 MW i potència dels mòduls fotovoltaics de 13,035 MWp, denominada La Portera (expedient ATALFE/2020/70). [2024/2005]  
  
Antecedents  
En data 28.10.2020 es va presentar una sol·licitud d'autorització administrativa prèvia, una autorització administrativa de construcció i una avaluació d'impacte ambiental simplificada (modificada en data 11.11.2021), relativa a la instal·lació elèctrica les característiques de la qual s'indiquen a continuació, pel procediment integrat d'autorització de centrals fotovoltaiques que hagen d'emplaçar-se sobre sòl no urbanitzable establit pel Decret llei 14/2020, de 7 d'agost, del Consell, de mesures per a accelerar la implantació d'instal·lacions per a aprofitar les energies renovables per l'emergència climàtica i la necessitat de la urgent reactivació econòmica (d'ara en avant, DL 14/2020), fet que porta implícita la sol·licitud d'autorització d'implantació en sòl no urbanitzable:  
Promotor: Energy Investment and Consultancy, SLU (NIF F76432589)  
Nom instal·lació: La Portera  
Tecnologia: fotovoltaica  
Ubicació grups generadors: polígon 85, parcel·la 68, i polígon 73, parcel·la 361, del terme municipal de Requena (València)  
Ubicació de la infraestructura d'evacuació: polígon 85 parcel·la 68 i polígon 73 parcel·la 361, del terme municipal de Requena (València)  
  
Grups generadors:  
Nre. mòduls fotovoltaics: 24.138  
Potència total mòduls (kWp): 13.035  
Tipologia: monocristal·lí PERC  
Seguidors solars: a un eix  
Sistema de subjecció i ancoratge: ancorat en sòl mitjançant clavaments d'acer  
Potència nominal inversors (kW): 10.395 (3 inversors de 3.465 kW)  
  
Segons la definició de potència instal·lada recollida en la redacció actual de l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, la potència a instal·lar és de 10,395 MW.  
La infraestructura d'evacuació de la planta estarà formada per 3 centres de transformació de 3.500 kVA (30 kV/0,63 kV), instal·lats en un compacte prefabricat d'intempèrie, dels quals partixen tres línies elèctriques subterrànies d'alta tensió (30 kV), amb 887,8 metres de longitud total, fins a la subestació elèctrica transformadora elevadora denominada La Portera, de 25 MVA (66/30 kV).  
La sol·licitud corresponent a la central fotovoltaica l'ha tramitada el Servici Territorial d'Indústria, Energia i Mines de València (d'ara en avant, STIEMV) en l'expedient ATALFE/2020/70.  
La central disposa de punt de connexió a la xarxa de distribució titularitat d'i-DE Redes Eléctricas Inteligentes, SAU, situat entre els suports núm. 986109 i núm. 986110 de la línia existent Requena-Las Viñas L-80 (Requena-Viñas-Hervideros-Cofrentes) de 66 kV. Per a això és necessari construir una subestació elèctrica de maniobra telecomandada independent que realitze entrada/eixida en l'esmentada línia existent, amb una nova línia de connexió doble circuit de 66 kV, les dos a cedir a la companyia distribuïdora, les quals es tramiten en els expedients ATASCT/2022/74/46, que inclou la subestació de maniobra, i ATLINE/2022/533/46, corresponent a la línia d'alta tensió de 66kV, no inclosos en l'abast d'esta resolució, malgrat estar inclosos els projectes en el tràmit d'informació pública realitzada.  
  
El projecte presentat denominat, projecte de la subestació elèctrica de La Portera (66/30kV), inclou tant la subestació transformadora elevadora (titularitat del productor i objecte d'esta resolució) com la subestació de maniobra (a cedir a l'empresa distribuïdora) confrontant amb l'anterior.  
Consta presentada, en data 01.04.2021, l'acreditació del pagament de la taxa associada al tràmit sol·licitat.  
En data 04.12.2020 l'Ajuntament de Requena emet un informe de compatibilitat urbanística (exp. 563949N) en el qual s'indica que «tractant-se d'una instal·lació de generació d'energia elèctrica mitjançant una central fotovoltaica d'11.381 KWp, la considerem compatible amb el planejament en el sòl classificat com a SNU-C categoria 3 (SNU-C3) i incompatible amb el planejament en el sòl classificat com a SNU-PF, i sobre esta qüestió s'emet un informe favorable per al sòl SNU-C3 i desfavorable per al sòl SNU-PF als efectes esmentats abans».  
  
Consta una resolució, de data 17.03.2021, però amb eficàcia retroactiva al 24.12.2020, de l'STIEMV, per la qual s'acorda admetre a tràmit la sol·licitud d'autorització administrativa prèvia per a la instal·lació de producció d'energia elèctrica d'11,381 MWp/10,395 MWn de potència instal·lada promoguda per Energy Investment and Consultancy, SLU, a situar al municipi de Requena, València (expedient ATALFE/2020/70), als efectes exclusius de l'article 1.1 del Reial decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica, quant a l'acreditació de fites administratives.  
Entre el 19.09.2021 i el 15.11.2021 es van remetre nous projectes i documents de la central fotovoltaica i la seua infraestructura d'evacuació.  
La sol·licitud d'implantació en sòl no urbanitzable, autorització administrativa prèvia i autorització administrativa de construcció, juntament amb els projectes d'execució, l'estudi d'impacte ambiental, han sigut objecte d'informació pública durant el termini de trenta (30) dies, als efectes previstos en el Decret llei 14/2020, de 7 d'agost, del Consell, la Llei 24/2013, de 26 de desembre, del sector elèctric; en la Llei 21/2013, de 9 de desembre, d'avaluació ambiental; en el Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental, i en la Llei 39/2015, d'1 d'octubre, del procediment administratiu comú de les administracions públiques, en els mitjans següents:  
El Diari Oficial de la Generalitat Valenciana de data 07.12.2021 (DOGV 9230).  
El Butlletí Oficial de la Província de València de data 09.12.2021 (BOP núm. 236).  
Així mateix, en compliment de l'article 23 del DL 14/2020, es va remetre a l'Ajuntament de Requena perquè s'exposara al públic.  
La documentació es va posar a la disposició del públic en general en la seu electrònica de la Generalitat, en el lloc d'internet https://cindi.gva.es/va/web/energia/valencia, en valencià, i https://cindi.gva.es/es/web/energia/valencia, en castellà.  
Es va rebre una al·legació el gener de 2022 de la Societat Valenciana d'Ornitologia, la qual va respondre el promotor el febrer i març de 2022, presentant una addenda al document ambiental projecte instal·lació planta solar fotovoltaica La Portera i LSAT, subestació elèctrica transformadora i subestació de maniobra. Evacuació al municipi de Requena (València), firmada el 9.03.2022, i es va traslladar tot això a l'òrgan ambiental en data 31.05.2022.  
Conformement al procediment establit reglamentàriament, a fi que presentaren conformitat o oposició a l'autorització sol·licitada i emeteren, si era procedent, els oportuns condicionats tècnics al projecte tècnic de la instal·lació, es va remetre una separata del projecte de la instal·lació solar fotovoltaica i la infraestructura d'evacuació objecte d'esta resolució a les següents administracions, organismes i empreses de servici públic o d'interés general, els béns o els drets dels quals a càrrec seu pogueren ser afectats per esta, amb el resultat que, en síntesi, es detalla:  
Ajuntament de Requena. Es rep un ofici en què es traslladen les consideracions de la Regidoria d'Eficiència Energètica i Lluita Contra el Canvi Climàtic, de data 21.01.2022, per a establir límits en la superfície destinada a plantes fotovoltaiques en cada terme municipal.  
  
No havent formulat observacions concretes al projecte en qüestió, conformement a l'article 24.1 del DL 14/2020, s'entén que no hi ha cap objecció a les autoritzacions sol·licitades.  
Diputació de València-Àrea de Carreteres. Per encreuament amb la carretera CV-429. Es rep un informe tècnic desfavorable del Servici de Planificació i Projectes (referència DVAC22EI0233 (5253/22/CAR)) i es requerix documentació.  
Després d'una addenda, de desembre 2022, a la separata inicial, es rep un informe favorable, de data 13.01.2023, condicionat a l'obtenció de l'autorització prèvia per a l'execució d'obres a la zona de protecció de la carretera, execució d'encreuaments o modificació d'accessos prevista en el capítol VIII de la Llei 6/1991, de 27 de març, de carreteres de la Comunitat Valenciana.  
i-DE Redes Eléctricas Inteligentes, SAU. Notificat el 25.11.2021, no consta resposta en l'expedient.  
Conformement al tràmit establit en l'article 25 del DL 14/2020, es va rebre un informe del Servici d'Infraestructura Verda i Paisatge, pertanyent a la Direcció General de Política Territorial i Paisatge, de data 15.03.2022, que indicava uns certs requeriments, i l'interessat va presentar una resposta l'1/4/2022, així com un document de modificació de l'estudi d'integració paisatgística, firmat el mateix dia. Conformement a esta última documentació presentada, el Servici d'Infraestructura Verda i Paisatge emet un informe favorable condicionat en data 25.05.2022.  
  
Posteriorment, en data 1.07.2022, l'interessat presenta el Document refós de l'estudi d'integració paisatgística per a implantació en sòl no urbanitzable del parc solar fotovoltaic La Portera, al municipi de Requena (València), anàlisi territorial, paisatgística i urbanística, firmat el 30.06.2022, així com la conformitat al condicionat establit.  
  
Consten, finalment, els informes favorables del:  
Servici de Gestió Territorial (21104\_46213\_003\_IR\_FTV), de data 7/3/2022, i  
Servici d'Infraestructura Verda i Paisatge (EP-2021/498 RCH/jms), de data 17.08.2022,  
els dos servicis pertanyents a la Direcció General de Política Territorial i Paisatge, òrgan competent en matèria d'ordenació del territori i paisatge, conformement a l'article 25 del DL 14/2020.  
En data 3.06.2022 es va sol·licitar a l'Ajuntament de Requena que, en el termini de tres mesos, emetera l'informe preceptiu i no vinculant establit en l'article 30.2 del DL 14/2020. Transcorregut este termini no consta resposta en l'expedient.  
En data 14.06.2022 la Direcció General de Qualitat i Educació Ambiental emet un informe d'impacte ambiental, publicat en el DOGV núm. 9439, de 30.09.2022, en el qual s'estima que el projecte no tindrà efectes significatius sobre el medi ambient, de conformitat amb el seu desplegament amb els condicionants ambientals imposats i indicats en el punt segon de la part dispositiva de la present resolució (expedient (2113524) 176/2021/AIA). En l'informe d'impacte ambiental s'indica que es van realitzar consultes a les següents administracions públiques:  
  
Confederació Hidrogràfica del Xúquer,  
Servici de Patrimoni Cultural,  
Subdirecció General d'Ordenació del Territori i Paisatge i  
Ajuntament de Requena,  
i s'han obtingut informes condicionats de tots amb l'excepció de l'Ajuntament de Requena.  
La interessada presenta en resposta a l'informe d'impacte ambiental, Refós document ambiental projecte instal·lació solar fotovoltaica La Portera, subestació elèctrica i centre de maniobra, firmat en data 1/7/2022.  
Es presenta un projecte d'execució modificat de la part de baixa tensió de la central, firmat en data 21.10.2022, i s'indica que s'incorporen els condicionats establits pel Servici d'Infraestructura Verda i Paisatge i el Servici de Gestió Territorial, així com posteriorment una addenda a este de data 27.03.2023.  
Les modificacions introduïdes en el projecte final poden considerar-se no substancials, ja que consistixen bàsicament en:  
Una reducció de la superfície ocupada inicialment fins als 306.252 m²; reducció del nombre de trackers o seguidors solars de 447, amb 54 panells en cada un, a 298 trackers, amb 81 panells en cada un.  
  
En data 17.05.2023 l'interessat presenta la cartografia actualitzada de la instal·lació, així com, després del requeriment oportú, la documentació següent:  
Addenda al projecte de BT - correcció d'errors (data 19.05.2023)   
  
Projecte de línia subterrània d'alta tensió interior del parc. Instal·lació solar fotovoltaica La Portera (data 19.05.2023)  
Es detecta que a la zona situada més al sud, el tancat inclou una part reduïda de sòl no urbanitzable protegit forestal (SNU-PF), tal com s'observa en la imatge següent, la qual no disposa de compatibilitat urbanística, per la qual cosa haurà d'eliminar-se.  
  
Consten declaracions responsables firmades pel tècnic projectista, de dates 27.10.2021 i 19.05.2023, de compliment en els projectes de la normativa que li és aplicable, segons l'article 53.1 b de la Llei 24/2013, de 26 de desembre, del sector elèctric.  
La central fotovoltaica se situa dins de les zones de protecció de l'avifauna contra la col·lisió i l'electrocució, establides per la Resolució de 6 de juliol de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'amplien les zones de protecció de l'avifauna contra la col·lisió i l'electrocució. No obstant això, les línies d'evacuació de l'energia elèctrica aniran soterrades fins a arribar a la subestació transformadora ST La Portera 30/66 kV, pertanyent a la mateixa central.  
Consta una garantia econòmica per a la tramitació de la sol·licitud d'accés a la xarxa de distribució, depositada en data 11.01.2019 en l'Agència Tributària Valenciana i amb número de garantia 462019V21, per a una instal·lació de producció denominada parc solar La Portera I de tecnologia fotovoltaica a situar al terme municipal de Requena i d'11,393 MW instal·lats, per un import de quatre-cents cinquanta-cinc mil set-cents cinquanta euros (455.750,00 €) corresponents a una quantia equivalent a 40 €/kW instal·lats (segons la definició de potència instal·lada vigent en el moment de constitució de la garantia), en virtut de l'article 66 bis del Reial decret 1955/2000, d'1 de desembre. En l'assegurança de caució CG041223279.17 es detecta que inicialment indica el terme municipal de Sant Jordi (Castelló), però posteriorment s'especifica Requena (València); així mateix, en l'informe de condicions tècniques per a la connexió de la central, emesa pel gestor de la xarxa on es connecta de data 18.04.2019, s'indica Requena com a municipi d'ubicació, per la qual cosa s'entén que la referència al terme municipal de Sant Jordi es tracta d'una errata.  
La instal·lació disposa dels permisos d'accés i connexió vigents per a la totalitat de la potència instal·lada, segons la carta emesa pel gestor de la xarxa, amb data 21.12.2020, per a una potència d'11,4 MWp / 10,4 MWn, de la qual cosa es desprén que la capacitat d'accés concedida és de 10,4 MW. Posteriorment, el gestor ha indicat que la data del permís d'accés és 21.09.2021.  
A la vista de tot això, ha de considerar-se que les instal·lacions no generaran incidències negatives en el sistema elèctric.  
Com que es tracta d'una instal·lació de producció d'energia elèctrica a partir d'energies renovables, amb la seua construcció i posada en marxa es contribuirà a complir els objectius energètics i mediambientals, regionals i nacionals, relatius al major aprofitament dels recursos energètics locals, a augmentar el nivell d'autoproveïment i eliminar les emissions atmosfèriques procedents de centrals de generació elèctrica convencional equivalents a les interessades en el present procediment.  
  
En dates 29.09.2022, 14.04.2023, 19 i 26.05.2023 i 09.08.2023, l'interessat presenta més documentació per a acreditar la capacitat legal, tècnica i econòmica, i els requisits als quals es referixen els dos primers guions de l'article 30.1, relatius a la disposició efectiva de recursos econòmics i financers necessaris per a materialitzar el projecte d'execució sol·licitat, així com els terrenys on este s'haja d'executar.  
  
El sol·licitant ha acreditat les condicions tècniques i de seguretat de les instal·lacions i de l'equip associat, el compliment adequat de les condicions de protecció del medi ambient i les característiques de l'emplaçament de la instal·lació.  
Consta en l'expedient una proposta inicial de resolució del Servici Territorial d'Indústria, Energia i Mines de València, òrgan encarregat de la instrucció de l'expedient, i una proposta definitiva de resolució del Servici d'Energies Renovables, Eficiència Energètica i Instal·lacions Radioactives i de la Subdirecció General d'Energia i Mines, que l'ha elevada a este centre directiu.  
  
Fonaments de dret  
La instrucció i la resolució d'este procediment administratiu corresponen a la Generalitat, perquè la instal·lació elèctrica objecte d'este es troba íntegrament al territori de la Comunitat Valenciana i no està enquadrada en les que preveu l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
Conformement a l'article 53.1 de la Llei 24/2013, de 26 de desembre, del sector elèctric, la construcció de les instal·lacions de producció d'energia elèctrica requerix autorització administrativa prèvia i autorització administrativa de construcció.  
El procediment és l'establit en el capítol II del títol III del DL 14/2020, ja que es tracta d'una central fotovoltaica que s'implantarà en sòl no urbanitzable, tenint en compte el que establix l'article 7.3 del Decret 88/2005, de 29 d'abril.  
D'acord amb el que disposa el Decret 88/2005, de 29 d'abril, concordat amb el Decret 226/2023, de 19 de desembre, del Consell, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme, així com l'Orde 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, que desplega el decret esmentat, correspon a la Direcció General d'Energia i Mines la resolució del present procediment.  
  
A més, d'acord amb l'article 21.5 de la Llei 24/2013, de 26 de desembre, formaran part de la instal·lació de producció les seues infraestructures d'evacuació, que inclouen la connexió amb la xarxa de transport o de distribució i, si és el cas, la transformació d'energia elèctrica.  
L'article 216 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, establix que la Generalitat intervé en l'autorització d'usos i aprofitaments en sòl no urbanitzable, dins dels límits i en les condicions que establix este text refós, mitjançant la declaració d'interés comunitari prèvia a la llicència municipal, en concret en el supòsit que preveu l'article 211.1, paràgraf d, generació d'energia renovable, excepte en els supòsits que preveuen els articles 217, 218 i 219.  
  
Segons l'epígraf i de l'article 2 del DL 14/2020, l'autorització d'implantació en sòl no urbanitzable és el pronunciament de l'òrgan competent en matèria d'energia que, d'acord amb l'informe previ, preceptiu i favorable de l'òrgan competent en matèria d'ordenació del territori i paisatge, autoritza a implantar una instal·lació de producció d'energia elèctrica que utilitza energia primària d'origen renovable en unes parcel·les concretes de sòl no urbanitzable i establix les condicions en què podrà realitzar-se esta implantació. Este pronunciament substituïx la intervenció que realitza la Generalitat en el procediment d'autorització d'usos i aprofitaments en sòl no urbanitzable previst en la normativa d'ordenació del territori, urbanisme i paisatge.  
  
Segons el que indiquen els articles 2 i 25 del DL 14/2020, l'informe en matèria d'ordenació del territori i paisatge tindrà caràcter vinculant i haurà de ser favorable a l'efecte de poder atorgar l'autorització d'implantació en sòl no urbanitzable de la instal·lació, excepte en els supòsits en què l'autorització esmentada no es requerisca d'acord amb la legislació d'ordenació del territori, urbanística i del paisatge, així com per a les autoritzacions administratives prèvies i de construcció.  
  
De conformitat amb la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte del present procediment constituïx un projecte sotmés a avaluació d'impacte ambiental simplificada, ja que queda inclòs en l'annex II.  
D'acord amb l'article 53.1.a de la Llei 24/2013, de 26 de desembre, del sector elèctric, l'autorització administrativa d'instal·lacions de generació no es podrà atorgar si el titular no ha obtingut prèviament els permisos d'accés i de connexió a les xarxes de transport o distribució corresponents.  
De conformitat amb l'article 36.2 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, per a obtindre l'autorització de la instal·lació serà un requisit previ indispensable obtindre els permisos d'accés i connexió a les xarxes de transport o distribució corresponents per la totalitat de la potència de la instal·lació, sense perjuí que l'article 53.1 de la Llei 24/2013, de 26 de desembre, disposa que les autoritzacions administratives d'instal·lacions de generació es podran atorgar per una potència instal·lada superior a la capacitat d'accés que figure en el permís d'accés.  
  
D'acord amb la redacció vigent de l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, en el cas d'instal·lacions fotovoltaiques, la potència instal·lada serà la inferior entre les dos següents:  
a) La suma de les potències màximes unitàries dels mòduls fotovoltaics que configuren esta instal·lació, mesurades en condicions estàndard segons la norma UNE corresponent.  
b) La potència màxima de l'inversor o, si és el cas, la suma de les potències dels inversors que configuren esta instal·lació.  
Segons la disposició transitòria quinta del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, la nova definició de potència instal·lada introduïda mitjançant la disposició final tercera u tindrà efectes per a les instal·lacions que, havent iniciat la seua tramitació, encara no hagen obtingut l'autorització d'explotació definitiva.  
D'acord amb el que disposen l'article 53.4 de la Llei 24/2013, de 26 de desembre, del sector elèctric; l'article 131 del Reial decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de producció d'energia elèctrica han d'acreditar la seua capacitat legal, tècnica i economicofinancera exigible per a realitzar cada un dels projectes que presenten, tot això sense perjuí del que preveu este últim en relació amb l'exempció d'acreditació d'estes capacitats que potestativament puga atorgar l'Administració per als que estiguen exercint l'activitat.  
  
D'acord amb l'apartat 2.A.4 de l'article 5 del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que esta no genera incidències negatives en el sistema.  
D'acord amb l'article 53.1.b de la Llei 24/2013, del sector elèctric, per a la sol·licitud de l'autorització administrativa de construcció, el promotor presentarà un projecte d'execució juntament amb una declaració responsable que acredite el compliment de la normativa que li siga aplicable.  
Segons el que establix el capítol III del títol III del DL 14/2020, la persona titular de la instal·lació està obligada a desmantellar-la completament i restaurar els terrenys i el seu entorn en finalitzar l'activitat, i ha de constituir una garantia econòmica a favor de l'òrgan competent en matèria d'energia per a autoritzar la instal·lació, l'import de la qual serà la capitalització del pressupost de desmantellament de la central fotovoltaica i de restauració del terreny i l'entorn afectat al tipus d'interés legal dels diners, considerant una vida útil de la instal·lació de 30 anys. En cap cas este import serà inferior al 5 % del pressupost d'execució material del projecte tècnic. Esta garantia es cancel·larà quan la persona titular de la instal·lació acredite el compliment de les obligacions a les quals està afecta.  
En virtut de la disposició transitòria única del Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna, les modificacions que establix este decret llei que afecten la implantació d'instal·lacions per a l'aprofitament de les energies renovables seran aplicables als procediments en tràmit.  
  
Segons indica l'article 45.4 de la Llei 39/2015, d'1 d'octubre, del procediment administratiu comú de les administracions públiques, la publicació d'actes i comunicacions que, per disposició legal o reglamentària, haja de practicar-se en tauler d'anuncis o edictes es considerarà complida quan es publique en el diari oficial corresponent.  
  
En consideració del que s'ha exposat, complits els requisits i els procediments legals i reglamentaris establits en la legislació vigent aplicable, resolc:  
  
Primer. Autorització d'implantació en sòl no urbanitzable del projecte de central fotovoltaica La Portera per a realitzar l'activitat de producció d'energia elèctrica  
Atenent el sentit favorable de l'informe emés per l'òrgan competent en matèria d'ordenació del territori i el paisatge, atorgar autorització d'implantació en sòl no urbanitzable comú en les parcel·les següents per a realitzar l'activitat de producció d'energia elèctrica, segons el projecte presentat:  
Polígon 85, parcel·la 68, i polígon 73, parcel·la 361, del terme municipal de Requena (València).  
Esta autorització queda condicionada al fet que es modifique el tancat de la instal·lació per a eliminar la part de sòl corresponent a sòl no urbanitzable protegit (SNU-PF). Per a això, en sol·licitar l'autorització d'explotació provisional es presentarà oportuna addenda al projecte en el qual es detalle el tancat final, així com la cartografia actualitzada.  
  
Així mateix, es compliran els condicionats següents inclosos en els informes:  
En relació amb l'informe del Servici de Gestió Territorial:  
La viabilitat de la implantació d'estes instal·lacions en sòl no urbanitzable comú C3 haurà de comptar amb l'informe favorable de l'òrgan competent.  
S'haurà de minimitzar el sòl segellat i els moviments de terres de manera que els mòduls fotovoltaics se situen de manera prioritària sense fonamentació contínua i sobre el terreny natural.  
El subsol on es localitza la instal·lació se situa en una àrea a millorar per a la recàrrega estratègica d'aqüífers. Per tant, s'hauran d'adoptar mesures correctores perquè l'estat global de la massa d'aigua passe a bo, evitant el segellament del sòl amb formigó i propiciant la plantació de vegetació que afavorisca la retenció d'aigua i la infiltració d'esta cap al subsol. I, a més, s'hauran d'adoptar tècniques de construcció que eviten derivar compostos contaminants a les aigües en profunditat per infiltració a través del subsol.  
S'hauran de plantejar mesures correctores que incidisquen sobre la infiltració i la minimització de l'escolament i que se centren bàsicament en els aspectes següents:  
El manteniment de les condicions d'infiltració amb els canvis dels pendents hauria de comptar amb una estratificació en forma de taules del terreny, entre zona de plaques solars i zones de pas, realitzades en sentit transversal al pendent que disminuïsquen l'escolament i augmenten la infiltració.  
La conservació i la plantació de zones de vegetació en els estrats herbacis, arbustius i arboris que servisquen de tamís de la pluja i generen condicions favorables per a la infiltració i disminuint els escolaments.  
El tancament perimetral de la parcel·la haurà de ser permeable al flux.  
Es deixaran lliure d'ocupació per plaques solars els punts de desaigüe de l'escolament superficial.  
En relació amb l'informe del Servici d'Infraestructura Verda i Paisatge:  
S'adaptarà l'actuació a la forma natural del terreny per a minimitzar l'impacte sobre el medi geomorfològic i orogràfic.  
Es mantindrà l'ondulació del terreny sense realitzar desmunts ni moviments de terra que modifiquen l'orografia de la zona.  
La planta solar quedarà integrada dins del paisatge rural agrícola de secà mesclat amb el mosaic d'illes de vegetació arbòria. No es talarà cap massa forestal. Prèviament al desbrossament i l'adequació del terreny, s'han de localitzar i assenyalar els bosquets i els pins que es respectaran.  
  
Es protegiran les masses vegetals silvestres que sorgisquen en el terreny durant la fase operativa de la planta per al desenvolupament de l'activitat biològica en la zona.  
Manteniment de la coberta vegetal existent la presència de la qual no siga imprescindible per a executar la instal·lació. S'evita el desbrossament de les zones que no influïxen ni afecten l'objecte del projecte i, a més, mantenen l'heterogeneïtat i la biodiversitat de la flora local.  
  
Per a reduir l'impacte de les edificacions necessàries per a la instal·lació de la planta solar, s'utilitzaran materials i estructures que s'integren, en la mesura que siga possible, amb les edificacions característiques del paisatge de la zona. Quant a les casetes, s'usaran les que presenten un color i una forma que millor s'adapte a la tipologia constructiva d'esta zona. En este cas s'ha optat per casetes de coloracions ocres i marrons que s'assemblen a les de la casa Zapata, construcció abandonada pròxima al projecte solar.  
Hidrosembra en tota la planta per a afavorir el creixement de vegetació superficial i evitar l'erosió del sòl.  
La distància entre la carretera i el tancat serà de 10 metres, de manera que quedarà una franja lliure total fins als panells de 15 m.  
El període de vigència de l'autorització d'implantació atorgada serà de 30 anys, sense perjuí de les possibles pròrrogues que s'atorguen, amb la sol·licitud prèvia de la titular amb anterioritat a la fi del termini esmentat, i que estiguen plenament justificades.  
De la mateixa manera, en cas de tancar definitivament la instal·lació, es produirà la caducitat de l'autorització d'implantació en sòl no urbanitzable, fet que s'especificarà en l'autorització del tancament.  
La caducitat de l'autorització d'implantació en sòl no urbanitzable suposarà la caducitat de les autoritzacions energètiques concedides i l'obligació per part de la titular del desmantellament de la instal·lació i de restauració dels terrenys i l'entorn afectat.  
En el plànol que consta en l'annex, es reflectix la zona delimitada per tancat per a ocupació pels grups convertidors d'energia solar a elèctrica, així com les coordenades geogràfiques que la definixen.  
  
Segon. Autorització administrativa prèvia del projecte de central fotovoltaica La Portera, incloent-hi la infraestructura d'evacuació  
Atorgar autorització administrativa prèvia de la central fotovoltaica que s'indica, i les seues infraestructures d'evacuació, les característiques de la qual són les següents:  
  
Denominació La Portera  
Titular Energy Investment and Consultancy, SLU (NIF: T38032546)  
Tecnologia Fotovoltaica  
Termes municipals grups (província) Requena (València)  
Termes municipals evacuació (província) Requena (València)  
Potència nominal inversors (MW) 10,395 (3 inversors de 3,465 MW)  
Potència pic dels mòduls fotovoltaics (MWp) 13,03839  
Potència instal·lada (MW) (segons l'art. 3 RD 413/2014) 10,395  
Capacitat d'accés concedida (MW) 10,4  
Necessitat de sistema de control coordinat de potència (segons DA 1a, RD 1183/2020) No  
Xarxa a la qual es connecta: Distribució  
Punt de connexió / titular de la xarxa Situat entre els suports núm. 986109 i núm. 986110 de la línia Requena-Las Viñas de 66 kV / i-DE Redes Eléctricas Inteligentes, SAU.  
  
  
EMPLAÇAMENT:  
  
Municipi: Requena (València) Polígon: 85 Parcel·la: 68  
 Polígon: 73 Parcel·les: 361  
Àrea de la superfície del tancat (m²) 268.321,73 m²  
Àrea de la superfície ocupada per mòduls (m²) 141.139,93 m²  
Classificació del sòl segons planejament: SNU comú - C3 (PGOU Requena (BOP 7-6-2013))  
  
  
  
CARACTERÍSTIQUES ELÈCTRIQUES:  
  
CAMP GENERADOR  
Nre. de mòduls FV 24.138  
Potència unitària màxima (Wp) 540  
Potència total mòduls (kWp) 13.034,52  
Tipus de cèl·lules Silici monocristal·lí de tecnologia PERC (Passivated Emitter Rear Cell)  
Inclinació (°) +/- 45°  
Orientació Seguidors est-oest  
Tipus de seguiment Seguidor a un eix horitzontal  
Nre. seguidors 298  
Ancoratge de l'estructura al terreny Clavament directe al terreny, sense fonamentació (acer)  
Conductor BT Els mòduls fotovoltaics s'interconnecten mitjançant un cable RV-K FOC 0,6/1 kV de conductor de coure i aïllament del tipus XLPE.  
INVERSORS  
Nre. d'inversors 3  
Potència unitària nominal (kWn) 3.465  
Potència total nominal (kWn) 10.395  
CENTRES DE TRANSFORMACIÓ  
Nre. total 3  
Potència (kVA) ONAN 3.500 (refrigeració en oli)  
Tensió nominal (kV) 30/0,63  
Tipologia Compacte prefabricat d'intempèrie. Cel·les SF6. CT1 i CT2: 1L + 1P; CT3: 3L + 1P.  
LÍNIES D'EVACUACIÓ EN ALTA TENSIÓ FINS A SUBESTACIÓ LA PORTERA  
Tipus línia: Subterrània-cable directament soterrat  
Tensió (kV): 30  
Simple/Doble circuit Simple  
Origen Centres transformació 30/0,63 kV  
Final Subestació elèctrica La Portera 30/66 kV  
Conductor HEPRZ1 18/30 kV 3 × (1 × 240) mm² K Al + H25.  
Nre. línies i longitud 3 línies, longitud total 887,8 metres:  
- Tram 1: 434,7 metres de longitud del centre de transformació 1 al centre de transformació 3.  
- Tram 2: 307,5 metres de longitud del centre de transformació 2 al centre de transformació 3.  
- Tram 3: 145,6 metres de longitud del centre de transformació 3 a la subestació elèctrica La Portera 30/66 kV.  
SUBESTACIÓ ELÈCTRICA TRANSFORMADORA LA PORTERA  
Ubicació Polígon 73 parcel·la 361  
Nre. total transformadors 1  
Potència (MVA) ONAN 25  
Tensió nominal (kV) 66/30  
Tipologia D'intempèrie  
 - Sistema 30 kV amb les posicions següents: 2 de línia, 1 de protecció de transformador amb interruptor automàtic, 1 de protecció de transformador de servicis auxiliars, 1 de mesura de tensió en barres i una de bateria de condensadors.  
- Reactància trifàsica de connexió a terra de 500 A 10 s i resistència de 500 A 15 s.  
  
Superfície ocupada (m²) 1.764  
TRANSFORMADOR DE SERVICIS AUXILIARS  
Nre. 1  
Potència (kVA) ONAN 50  
Tensió nominal (kV) 30/0,42-0,242 kV  
Tipologia D'intempèrie  
  
  
  
En el plànol inclòs en l'annex es reflectix la disposició dels mòduls fotovoltaics, així com la infraestructura d'evacuació.  
Pressupost global de la instal·lació (inclou la part corresponent a la subestació de maniobra a cedir a la distribuïdora que no és objecte d'esta autorització): 5.730.181,23 € (cinc milions set-cents trenta mil cent huitanta-un euros amb vint-i-tres cèntims), dels quals 1.773.741,86 € (un milió set-cents setanta-tres mil set-cents quaranta-un euros amb huitanta-sis cèntims) corresponen a les infraestructures d'evacuació.  
El pressupost del pla de desmantellament i restauració és de 438.818,84 € (quatre-cents trenta-huit mil huit-cents díhuit euros amb huitanta-quatre cèntims).  
Es compliran les determinacions reflectides en l'informe d'impacte ambiental, emés per la Direcció General de Qualitat i Educació Ambiental:  
S'executaran les mesures d'integració paisatgística desenvolupades en l'estudi d'integració paisatgística actualitzat. Es respectaran l'orografia i les illes de vegetació arbòria afavorint el creixement de la vegetació una vegada executada la planta. Així mateix, s'integrarà visualment la planta amb els elements territorials de l'àmbit d'execució.  
Si durant l'execució de les obres es produïxen troballes, el promotor haurà de posar el fet en coneixement de la Conselleria de Cultura de manera immediata, i adoptar les mesures pertinents per a la seua protecció i conservació, de conformitat amb el que preveuen els articles 63 i 65 de la Llei 4/1998, d'11 de juny, del patrimoni cultural valencià. Es recularà el tancat cinegètic amb una distància mínima per a no afectar el jaciment arqueològic de Las Quinchas, situat a l'oest.  
  
Es disposarà d'un tancat cinegètic que permetrà el pas de fauna a través de la instal·lació. Així mateix, no s'implantarà filferro espinós en este, ni s'empraran productes fitosanitaris per a controlar la vegetació sota els panells solars.  
Es respectarà la zona de flux preferent dels barrancs presents al voltant de l'àmbit d'actuació i, si és el cas, s'obtindrà abans de l'execució de l'obra l'autorització preceptiva de la Confederació Hidrogràfica del Xúquer per l'ocupació de les seues zones de policia (100 m), de conformitat amb l'article 9 del Reglament del domini públic hidràulic.  
  
Atesa la presència de sòl forestal ordinari en les zones circumdants al tancat, durant les obres i l'explotació, se seguiran les prescripcions del Decret 7/2004, de 23 de gener, del Consell de la Generalitat Valenciana, sobre mesures de seguretat i prevenció en incendis forestals (actualment substituït pel Decret 91/2023, de 22 de juny, del Consell, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana).  
Es disposarà de zones impermeabilitzades i d'un sistema de recollida de possibles fuites d'olis i combustibles, procedents de la maquinària i de les estructures que es generen durant l'execució de l'obra. La subestació transformadora comptarà amb un sistema estanc de contenció de fuites d'oli del transformador. Els residus generats es gestionaran segons la normativa vigent i mitjançant un gestor autoritzat, s'establiran les zones de recollida de residus i no s'apilaran en zones amb pendents elevats o amb perillositat d'inundació.  
L'ús d'aigua en la planta quedarà condicionat al fet que es dispose de subministrament per una empresa autoritzada o concessió de l'organisme de conca.  
L'emissió de l'autorització administrativa de tancament definitiu de la central obligarà el promotor a desmantellar-la.  
Les accions incloses en el programa de vigilància i seguiment ambiental s'han de documentar a l'efecte d'acreditar l'adopció i l'execució de les mesures preventives i correctores proposades i la comprovació de l'eficàcia d'estes. La documentació haurà d'estar a la disposició de les autoritats competents.  
Així mateix, hauran de complir-se la resta de condicionats que figuren en els diferents informes emesos per les administracions públiques, organismes i empreses de servici públic o de servicis d'interés econòmic general afectades pel projecte consultades traslladats durant la tramitació i que han sigut acceptats pel promotor de la instal·lació.  
  
La persona titular de l'autorització tindrà els drets, els deures i les obligacions que recull el títol IV de la Llei 24/2013, de 26 de desembre, del sector elèctric, i el seu desplegament reglamentari; en particular, els que establixen els articles 6 i 7 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus. En tot cas, la mercantil ha d'observar els preceptes, les mesures i les condicions que s'establisquen en la legislació aplicable en cada moment a l'activitat de producció d'energia elèctrica.  
L'incompliment de les condicions i els requisits que establix l'autorització o la variació substancial dels pressupostos que han determinat que s'atorgue podran ocasionar que es revoque.  
D'acord amb el paràgraf segon de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjuí de les concessions, les autoritzacions, les llicències i els permisos, tant públics com privats, que haja d'obtindre necessàriament la part titular, d'acord amb altres disposicions que resulten aplicables, i, especialment, les relatives a l'ordenació del territori i al medi ambient. En tot cas, esta autorització s'emet sense perjuí de tercers i no afecta els drets particulars.  
  
La instal·lació de producció d'energia elèctrica autoritzada haurà d'inscriure's en el Registre administratiu d'instal·lacions de producció d'energia elèctrica, amb l'acreditació prèvia del compliment dels requisits i conformement al procediment establit reglamentàriament.  
  
Tercer. Autorització administrativa de construcció de les instal·lacions autoritzades en el punt segon  
Atorgar autorització administrativa de construcció de la central fotovoltaica i de les seues infraestructures d'evacuació que es descriu en el resol segon d'esta resolució, sobre la base dels projectes d'execució, i annexos a estos que es detallen a continuació, i consten en l'expedient instruït:  
Projecte de baixa tensió. Instal·lació solar fotovoltaica La Portera (data 21.10.2022).  
Addenda al projecte d'instal·lació solar fotovoltaica La Portera (data 27.03.2023).  
Addenda al projecte-correcció d'errors (data 19.05.2023)  
Projecte del centre de transformació 1 (MV SKID 1). Instal·lació solar fotovoltaica La Portera (data 27.10.2021).  
Projecte del centre de transformació 2 (MV SKID 2). Instal·lació solar fotovoltaica La Portera (data 27.10.2021).  
Projecte del centre de transformació 3 (MV SKID 3). Instal·lació solar fotovoltaica La Portera (data 27.10.2021).  
Projecte de línia subterrània d'alta tensió interior del parc. Instal·lació solar fotovoltaica La Portera (data 19.05.2023).  
Projecte de la subestació elèctrica de La Portera (66/30 kV). Instal·lació solar fotovoltaica La Portera (data 27.10.2021) (solament de la part d'infraestructura d'evacuació de la central que queda titularitat de l'empresa productora).  
Plec general de prevenció d'incendis forestals del parc fotovoltaic La Portera situat al municipi de Requena (València) (data 04.12.2021).  
Esta autorització habilita el titular de la present a construir estes instal·lacions, sempre que complisquen els requisits tècnics exigibles, i d'acord amb les condicions següents:  
Les instal·lacions s'han d'executar segons el projecte o els projectes presentats i els seus annexos, si és el cas, i d'acord amb els condicionats tècnics establits per les administracions públiques, els organismes i les empreses de servici públic o d'interés general afectats per les presents instal·lacions i que han sigut acceptats pel sol·licitant.  
  
Les instal·lacions que s'executaran han de complir, en tot cas, el que establix el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les instruccions tècniques complementàries ITC-LAT 01 a 09; el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les instruccions tècniques complementàries ITC-RAT 01 a 23, i el Reial decret 842/2002, de 2 d'agost, pel qual s'aproven el Reglament electrotècnic per a baixa tensió i les instruccions tècniques complementàries. Així mateix, el Reial decret 1432/2008, de 29 d'agost, pel qual s'establixen mesures per a la protecció de l'avifauna contra la col·lisió i l'electrocució en les línies elèctriques d'alta tensió.  
La central elèctrica objecte d'esta resolució, d'acord amb la potència instal·lada, haurà de complir les prescripcions tècniques i d'equipament que establix sobre esta qüestió l'article 7 del Reial decret 413/2014, de 6 de juny, i la resta de normativa de desplegament, sobre requisits de resposta davant de buits de tensió, adscripció a un centre de control de generació, telemesurament en temps real i la resta d'obligacions que establix la regulació del sector elèctric per al tipus d'instal·lacions en què estes s'enquadren.  
D'acord amb l'article 131.10 del Reial decret 1955/2000, d'1 de desembre, el període d'execució de les instal·lacions és de 10 mesos i 2 setmanes des de la notificació al titular de la instal·lació de la present resolució, d'acord amb el cronograma dels treballs presentat pel titular. No obstant això, abans que es finalitzen, se'n podrà sol·licitar una ampliació concreta, amb una sol·licitud motivada a este òrgan directiu, que s'haurà d'acompanyar a este efecte amb la documentació justificativa de la demora i del cronograma de treballs previstos per al nou termini sol·licitat.  
En tot cas, s'haurà de complir amb el termini establit per a l'acreditació de l'obtenció de l'autorització d'explotació definitiva establit en l'article 1 del Reial decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica, sense perjuí de l'extensió excepcional prevista en l'article 28 del Reial decret llei 8/2023, de 27 de desembre, pel qual s'adopten mesures per a afrontar les conseqüències econòmiques i socials derivades dels conflictes a Ucraïna i Pròxim Orient, així com per a pal·liar els efectes de la sequera.  
A més, haurà de tindre's en compte el que indica l'article 47 de la Llei 21/2013, de 9 de desembre, d'avaluació ambiental, respecte de la vigència de l'informe d'impacte ambiental.  
El titular de la present resolució estarà obligat a comunicar pel registre electrònic i amb la diligència adequada, les incidències dignes de menció que es produïsquen durant l'execució, tant a esta direcció general com al Servici Territorial d'Indústria, Energia i Mines de València.  
Per als treballs que es realitzen en terreny forestal o a una distància inferior o igual a 100 metres d'este, o hi haja una continuïtat de combustible susceptible de propagar el foc fins a terreny forestal, serà necessari presentar davant de la direcció territorial de la conselleria competent en matèria de prevenció d'incendis forestals, amb 20 dies naturals d'antelació a l'inici dels treballs, una declaració responsable, acompanyada de la documentació indicada en l'article 144 del Decret 91/2023, de 22 de juny, del Consell, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana.  
  
La titular de la present resolució ha de complir els deures i les obligacions derivats de la legislació de prevenció de riscos laborals vigent durant la construcció.  
Sense perjuí del que preveu l'article 12.4 del Decret 88/2005, de 29 d'abril, el personal tècnic en la matèria adscrit a este servici territorial o a la direcció general amb competències en matèria d'energia podrà fer les comprovacions i les proves que considere necessàries durant les obres i quan finalitzen en relació amb l'adequació d'estes a la documentació tècnica presentada i al compliment de la legislació vigent i de les condicions d'esta resolució.  
Finalitzades les obres de construcció de les instal·lacions, la titular, en el termini màxim de deu dies hàbils, sol·licitarà l'autorització d'explotació provisional per a proves d'acord amb el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus i en els termes que establix l'article 12 del Decret 88/2005, de 29 d'abril, segons el tipus d'instal·lació de què es tracte.  
  
Amb esta sol·licitud s'han de presentar els certificats de direcció i final d'obra subscrits per una persona facultativa competent, que acrediten que s'adeqüen als reglaments tècnics en la matèria segons el que establix la normativa vigent per als projectes d'instal·lacions elèctriques i, igualment, respecte d'esta autorització administrativa prèvia i de construcció. Quan els certificats de direcció i final d'obra esmentats no estiguen visats pel col·legi professional corresponent, s'acompanyaran de la declaració responsable oportuna, segons indica la Resolució de 22 d'octubre de 2010, de la Direcció General d'Energia, publicada en el DOGV núm. 6389, de 3 de novembre de 2010.  
  
Igualment, s'ha d'adjuntar la documentació requerida segons la ITC-LAT 04 del Reial decret 223/2008, de 15 de febrer, pel qual s'aprova el Reglament sobre condicions tècniques i garanties de seguretat en línies elèctriques d'alta tensió; la ITC RAT-22 del Reial decret 337/2014, de 9 de maig, pel qual s'aprova el Reglament sobre condicions tècniques i garanties de seguretat en instal·lacions elèctriques d'alta tensió, i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries.  
Així mateix, s'acompanyarà de la cartografia de la instal·lació executada, georeferenciada al sistema oficial vigent i un sistema de dades obertes compatible amb la cartografia de l'Institut Cartogràfic Valencià, i segons el format establit per l'òrgan substantiu.  
Es justificarà adequadament i s'acreditarà quan corresponga que s'han tingut en compte els condicionants imposats en l'autorització d'implantació, l'administrativa prèvia i la de construcció, els condicionats imposats i que han sigut acceptats pel titular, així com els indicats en l'informe d'impacte ambiental. Abans d'emetre l'informe previ a l'autorització d'explotació, el servici territorial competent en energia de València sol·licitarà de les administracions i els organismes que els han emesos la seua conformitat de l'obra executada respecte d'estos.  
  
L'autorització d'explotació provisional no podrà concedir-se si la totalitat de les instal·lacions d'evacuació, incloent-hi les compartides, així com les instal·lacions de connexió a la xarxa de distribució, no estan finalitzades i amb autorització d'explotació, de manera que l'entrada en servici de la central elèctrica puga ser efectiva, tot això sense perjuí del que preveu l'article 28.3 del Reial decret llei 8/2023, de 27 de desembre, pel qual s'adopten mesures per a afrontar les conseqüències econòmiques i socials derivades dels conflictes a Ucraïna i al Pròxim Orient, així com per a pal·liar els efectes de la sequera.  
  
La titular de la present autorització podrà sol·licitar l'autorització d'explotació per fases. Per a fer-ho, en la sol·licitud caldrà justificar este fet, delimitar els elements del projecte original dels quals se sol·licita la posada en servici i presentar el certificat d'obra parcial corresponent a esta fase, juntament amb la documentació tècnica corresponent, per a la qual cosa és igualment aplicable el que indica el paràgraf anterior.  
  
La persona titular té l'obligació de constituir una garantia econòmica per a complir l'obligació de desmantellar la instal·lació i restaurar els terrenys i el seu entorn, per un import corresponent a 1.145.478,85 € (un milió cent quaranta-cinc mil quatre-cents setanta-huit euros amb huitanta-cinc cèntims) que es correspon amb la capitalització del pressupost de desmantellament de la central fotovoltaica i de restauració del terreny i l'entorn afectat considerant una vida útil de la instal·lació de 30 anys, al tipus d'interés legal dels diners, el qual s'ha establit per a l'any 2023 en la disposició addicional quaranta-dosena de la Llei 31/2022, de 23 de desembre, de pressupostos generals de l'Estat per a l'any 2023, llei que està prorrogada automàticament des del passat 1 de gener de 2024 de conformitat amb l'article 134.4 de la Constitució Espanyola.  
  
La garantia haurà de depositar-se en l'Agència Tributària Valenciana, en serà beneficiari l'òrgan competent en matèria d'energia per a la concessió de les autoritzacions administratives prèvia i de construcció i hi hauran de constar les dades de la instal·lació (nom de la instal·lació, potència instal·lada, municipis on se situen els grups generadors) i que es deposita per a complir l'obligació de desmantellar la instal·lació i restaurar els terrenys i el seu entorn.  
  
Ha d'acreditar-se'n la constitució deguda (aportant la carta de pagament corresponent) amb la sol·licitud d'autorització d'explotació provisional de la instal·lació, i és un requisit indispensable per a poder atorgar-la.  
Esta garantia es cancel·larà quan la persona titular de la instal·lació acredite el compliment de les obligacions a les quals està afecta.  
Una vegada obtinguda l'autorització d'explotació provisional, la titular ha de sol·licitar la inscripció prèvia en el registre administratiu d'instal·lacions de producció d'energia elèctrica, per a la qual cosa ha de presentar la documentació pertinent segons l'article 39 del Reial decret 413/2014, de 6 de juny. Es tindrà en compte el que determina l'article 41 quant a la caducitat i la cancel·lació d'esta inscripció.  
Segons el que indica l'article 39.6 del Reial decret 413/2014 esmentat, la inscripció de la instal·lació en el Registre d'instal·lacions de producció d'energia elèctrica amb caràcter previ permetrà el funcionament en proves d'esta.  
Finalitzades les proves de les instal·lacions amb resultat favorable, la titular, en el termini màxim de deu dies hàbils, ha de sol·licitar l'autorització d'explotació definitiva segons el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, i segons el Decret 88/2005, de 29 d'abril. S'hi han d'adjuntar els certificats pertinents segons el que indiquen els punts anteriors.  
Una vegada obtinguda l'autorització d'explotació definitiva, la titular sol·licitarà la inscripció definitiva en el Registre administratiu d'instal·lacions de producció d'energia elèctrica, per a la qual cosa ha de presentar la documentació pertinent segons l'article 40 del Reial decret 413/2014, de 6 de juny.  
No sol·licitar les autoritzacions d'explotació dins del termini suposarà la caducitat de les autoritzacions concedides.  
El titular de la instal·lació té l'obligació de desmantellar la instal·lació i restituir els terrenys i l'entorn afectat una vegada caducades les autoritzacions, o pel tancament definitiu de la instal·lació. Ha d'obtindre l'autorització de tancament definitiu de la instal·lació, segons el que indica l'article 53.5 de la Llei 24/2013, de 26 de desembre, del sector elèctric, així com per al tancament temporal.  
S'informa que la transmissió o el canvi de titularitat, les modificacions substancials de la instal·lació i el tancament temporal o definitiu de la instal·lació autoritzada per la present resolució requerixen una autorització administrativa prèvia d'acord amb el que recull el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat. Així mateix, no podran transmetre's les autoritzacions concedides mentres la central no estiga completament executada i haja obtingut l'autorització d'explotació. En cas de modificació dels socis, sempre que la capacitat economicofinancera del sol·licitant acreditada en l'expedient s'haja basat en la capacitat de tots o algun d'estos, haurà de comunicar-se a este centre directiu, aportant la documentació que acredite que esta capacitat es manté degudament.  
  
Tal com s'indica en l'article 38 del DL 14/2020, la concessió de la llicència urbanística municipal obligarà la persona titular o propietària de la instal·lació, sense perjuí de l'exacció dels tributs que corresponguen legalment per la prestació del servici municipal o per l'execució de construccions, instal·lacions i obres, a pagar el corresponent cànon d'ús i aprofitament en sòl no urbanitzable i a complir la resta de compromisos assumits i determinats en la llicència corresponent.  
  
El respectiu cànon d'ús i aprofitament l'establirà l'ajuntament en la llicència corresponent, per una quantia equivalent al 2 % dels costos estimats de les obres d'edificació i de les obres necessàries per a la implantació de la instal·lació (el pressupost d'execució material del total de la instal·lació ascendix a 5.747.601,93 € (cinc milions set-cents quaranta-set mil sis-cents un euros amb noranta-tres cèntims)). El cànon es reportarà d'una sola vegada en ocasió de l'atorgament de la llicència urbanística. L'ajuntament pot acordar, a sol·licitud de l'interessat, el fraccionament o l'ajornament del pagament, sempre dins del termini de vigència concedit. L'atorgament d'una pròrroga del termini no comportarà un cànon urbanístic nou.  
  
L'ajuntament podrà acordar la reducció de fins a un 50 % quan la instal·lació siga susceptible de crear ocupació de manera significativa en relació amb l'ocupació local. L'impagament donarà lloc a la caducitat de la llicència urbanística. La percepció del cànon correspon als municipis, i les quantitats ingressades per este concepte s'integraran en el patrimoni municipal del sòl.  
Segons el que establix l'article 26 del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, els permisos d'accés i de connexió d'instal·lacions construïdes i en servici caducaran quan, per causes imputables a la titular de la instal·lació diferents del tancament temporal, finalitze l'abocament d'energia a la xarxa per un període superior a tres anys.  
  
Quart. Aprovació del pla de desmantellament de la instal·lació autoritzada i de restauració del terreny i entorn afectat  
Aprovar el pla de desmantellament de la instal·lació i de restauració del terreny i l'entorn afectat, el pressupost del qual ascendix a 438.818,84 € (quatre-cents trenta-huit mil huit-cents díhuit euros amb huitanta-quatre cèntims), especificat en el document Pla de desmantellament del parc solar fotovoltaic La Portera, al municipi de Requena (València), firmat el 04.11.2021.  
La persona titular constituirà la garantia econòmica que es detalla en el resol tercer d'esta resolució, en el qual s'atorga l'autorització de construcció, prèviament a la sol·licitud d'autorització d'explotació provisional, segons el que indica el DL 14/2020.  
  
Quint. Publicacions, notificacions i comunicacions a realitzar de la present resolució  
De conformitat amb el que disposa l'article 31 del DL 14/2020, ordene:  
Publicar la present resolució en el Diari Oficial de la Generalitat Valenciana i en el Butlletí Oficial de la Província de València, i cal destacar que la publicació es realitzarà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació de la present resolució a les persones titulars desconegudes o amb domicili ignorat o a aquelles en què, intentada la notificació, no s'haja pogut practicar.  
La publicació en el lloc d'internet de la Conselleria d'Innovació, Indústria, Comerç i Turisme, en l'apartat d'«Energia» (https://cindi.gva.es/va/web/energia/instal-lacions-autoritzades en valencià, i https://cindi.gva.es/es/web/energia/instal-lacions-autoritzades en castellà).  
  
La notificació d'esta resolució a la persona titular i a totes les administracions públiques o organismes i empreses de servicis públics o servicis d'interés general que han intervingut o han hagut d'intervindre en el procediment d'autorització, les que han emés o hagueren d'emetre el condicionat tècnic al projecte d'execució, a les persones titulars de béns i drets afectats, així com a la resta de persones interessades en l'expedient.  
La notificació a l'òrgan ambiental als efectes previstos en legislació d'avaluació ambiental sobre caducitat del pronunciament ambiental, així com als òrgans competents en ordenació del territori i paisatge i en matèria forestal.  
Les autoritzacions concedides es traslladaran a l'Institut Cartogràfic Valencià per a la incorporació de les dades territorials, urbanístiques, mediambientals i energètiques més representatives de la instal·lació a la cartografia pública de la Comunitat Valenciana.  
De conformitat amb el segon paràgraf de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjuí de les concessions, les autoritzacions, les llicències i els permisos, tant públics com privats, que haja d'obtindre el sol·licitant per a executar i posar en marxa la instal·lació a la qual es referix la present resolució, d'acord amb altres disposicions que resulten aplicables i, especialment, les relatives a l'ordenació del territori i al medi ambient. En tot cas, esta autorització s'emet sense perjuí de tercers, i deixant fora de perill els drets de particulars.  
  
Serà causa de revocació d'esta resolució, amb el tràmit previ del procediment oportú, l'incompliment o la inobservança de les condicions expressades en esta, la variació substancial de les característiques descrites en la documentació presentada i que han donat lloc a esta autorització o l'incompliment o no manteniment dels pressupostos o els requisits essencials o indispensables, legals o reglamentaris, que s'han tingut en compte per a atorgar-la, així com qualsevol altra causa que ho justifique degudament i motivadament. En particular, la caducitat dels permisos d'accés i connexió a la xarxa elèctrica suposarà la ineficàcia de les autoritzacions que s'atorguen en esta resolució.  
  
Contra esta resolució, que no posa fi a la via administrativa, és possible un recurs d'alçada davant de la persona titular de la Secretaria Autonòmica d'Indústria, Comerç i Consum d'esta conselleria en el termini d'un mes, comptat a partir de l'endemà del dia en què tinga lloc la notificació de la present, de conformitat amb el que disposen els articles 121 i 122 de la Llei 39/2015, d'1 d'octubre, del règim jurídic de les administracions públiques i del procediment administratiu comú.  
  
  
València, 19 de gener de 2024.- El director general d'Energia i Mines: Manuel Argüelles Linares  
FV: La Portera. Vèrtexs que delimiten el tancat  
  
Coordenades ETRS89, Projecció UTM FUS 30  
VÈRTEX X Y VÈRTEX X Y VÈRTEX X Y  
1 665.092,32 4.362.640,45 89 837.514,13 4.362.729,31 85 031.159,08 4.363.290,77  
2 665.078,70 4.362.610,56 53 360.235,96 4.362.729,83 70 083.294,72 4.363.179,81  
3 6.650.68,00 4.362.585,96 58 653.843,71 4.362.735,96 05 145.174,85 4.363.170,29  
4 665.062,85 4.362.578,44 91 374.855,04 4.362.738,59 32 940.476,54 4.363.164,72  
5 665.058,66 4.362.574,25 26 365.908,39 4.362.741,16 31 577.613,89 4.363.185,90  
6 665.051,50 4.362.569,48 94 815.915,97 4.362.744,08 70 182.529,20 4.363.190,56  
7 665.041,19 4.362.563,17 43 638.301,07 4.362.745,66 57 482.004,70 4.363.184,89  
8 665.030,90 4.362.556,31 43 392.002,77 4.362.754,87 65 589.773,35 4.363.172,73  
9 665.007,51 4.362.540,26 73 696.360,97 4.362.757,72 97 851.217,71 4.363.161,55  
05 622.924,14 4.362.509,92 26 939.662,90 4.362.760,94 82 734.719,92 4.363.161,38  
20 789.149,45 4.362.497,16 10 180.990,46 4.362.763,89 12 754.871,07 4.363.149,45  
99 883.418,22 4.362.481,12 16 369.465,60 4.362.790,90 49 557.469,70 4.363.139,43  
53 064.358,58 4.362.477,98 49 297.607,60 4.362.804,31 53 425.506,69 4.363.131,41  
17 217.105,14 4.362.476,92 70 345.546,99 4.362.819,77 60 686.212,31 4.363.108,38   
52 048.731,72 4.362.483,30 12 034.395,73 4.362.830,02 65 969.463,05 4.363.077,77  
37 424.835,49 4.362.489,15 69 724.631,10 4.362.838,27 72 251.744,93 4.363.040,44  
06 857.767,96 4.362.493,70 15 800.748,50 4.362.838,27 93 871.469,00 4.363.022,61  
03 465.975,46 4.362.499,57 39 838.304,30 4.362.850,16 96 025.347,13 4.363.010,02  
19 814.338,37 4.362.510,15 40 225.843,28 4.362.878,81 013 915.306,36 4.363.008,35  
12 843.378,62 4.362.526,80 15 042.391,64 4.362.911,39 879 093.271,84 4.363.014,52  
25 071.539,16 4.362.530,33 49 963.546,48 4.362.748,24 305 396.268,65 4.362.998,06  
32 915.010,59 4.362.534,99 76 300.468,49 4.362.932,93 997 831.281,86 4.362.995,58  
56 593.865,38 4.362.539,43 48 273.938,36 4.362.963,85 661 695.299,04 4.362.980,94  
43 203.933,81 4.362.544,38 20 183.830,04 4.362.964,04 858 297.322,20 4.362.971,45  
49 325.375,92 4.362.558,55 18 003.253,95 4.362.976,72 882 223.318,63 4.362.936,73  
31 230.608,58 4.362.560,97 29 712.842,16 4.362.979,41 000 636.252,23 4.362.956,40  
39 614.421,08 4.362.562,33 99 615.982,30 4.362.979,42 192 011.247,86 4.362.918,45  
02 649.481,57 4.362.565,39 54 906.147,27 4.362.986,88 898 432.243,70 4.362.887,37  
35 902.193,32 4.362.572,21 44 444.701,90 4.362.992,86 558 152.244,37 4.362.878,26  
33 866.022,84 4.362.586,17 28 552.824,28 4.363.004,47 223 631.240,92 4.362.857,24  
95 744.965,40 4.362.603,91 65 884.672,41 4.363.016,79 974 928.230,73 4.362.858,33  
89 546.301,43 4.362.606,02 39 510.241,37 4.363.173,51 405 770.215,91 4.362.859,20  
46 860.481,35 4.362.608,10 88 766.945,80 4.363.173,88 352 804.197,61 4.362.853,11  
34 375.439,34 4.362.618,41 46 341.192,24 4.363.173,68 726 671.189,82 4.362.847,28  
97 744.702,04 4.362.624,88 35 427.027,17 4.363.181,34 268 392.181,64 4.362.841,15  
29 713.399,41 4.362.633,94 50 015.494,09 4.363.194,67 143 807.166,70 4.362.825,08  
90 509.639,60 4.362.653,06 10 087.257,50 4.363.203,34 269 857.152,16 4.362.804,60  
65 701.361,47 4.362.674,65 03 422.151,01 4.363.208,77 899 721.139,32 4.362.788,71  
26 928.783,00 4.362.666,28 64 325.233,50 4.363.199,47 581 008.134,94 4.362.782,45  
17 142.328,60 4.362.660,82 73 300.364,24 4.363.193,73 986 183.123,10 4.362.766,80  
58 363.052,92 4.362.660,69 09 160.280,99 4.363.230,46        
  
  
  
  
\* \* \* \* \*  
  
  
  
  
  
  
FV: La Portera. Vértices que delimitan el vallado  
Coordenadas ETRS89, proyección UTM huso 30  
VÉRTICE X Y VÉRTICE X Y VÉRTICE X Y  
1 665.092,32 4.362.640,45 69 061.338,13 4.362.729,31 47 985.407,08 4.363.290,77  
2 665.078,70 4.362.610,56 82 684.234,96 4.362.729,83 93 433.944,72 4.363.179,81  
3 665.068,00 4.362.585,96 29 248.881,71 4.362.735,96 13 552.999,85 4.363.170,29  
4 665.062,85 4.362.578,44 55 729.588,04 4.362.738,59 92 672.175,54 4.363.164,72  
5 665.058,66 4.362.574,25 24 029.444,39 4.362.741,16 75 909.438,89 4.363.185,90  
6 665.051,50 4.362.569,48 07 416.423,97 4.362.744,08 19 753.857,20 4.363.190,56  
7 665.041,19 4.362.563,17 56 222.564,07 4.362.745,66 84 833.089,70 4.363.184,89  
8 665.030,90 4.362.556,31 25 153.602,77 4.362.754,87 09 996.046,35 4.363.172,73  
9 665.007,51 4.362.540,26 94 471.180,97 4.362.757,72 92 494.290,71 4.363.161,55  
78 641.189,14 4.362.509,92 18 662.115,90 4.362.760,94 59 988.094,92 4.363.161,38  
00 944.318,45 4.362.497,16 74 487.755,46 4.362.763,89 06 253.987,07 4.363.149,45  
89 372.468,22 4.362.481,12 12 827.240,60 4.362.790,90 93 482.841,70 4.363.139,43  
12 439.962,58 4.362.477,98 35 326.745,60 4.362.804,31 06 902.603,69 4.363.131,41  
77 530.389,14 4.362.476,92 20 510.076,99 4.362.819,77 06 258.987,31 4.363.108,38  
94 718.007,72 4.362.483,30 87 405.587,73 4.362.830,02 28 870.070,05 4.363.077,77  
38 623.861,49 4.362.489,15 96 911.706,10 4.362.838,27 67 940.542,93 4.363.040,44  
12 473.404,96 4.362.493,70 51 682.792,50 4.362.838,27 26 731.955,00 4.363.022,61  
09 491.792,46 4.362.499,57 09 981.904,30 4.362.850,16 03 094.473,13 4.363.010,02  
47 784.306,37 4.362.510,15 15 662.177,28 4.362.878,83 247 182.306,36 4.363.008,35  
82 026.594,62 4.362.526,80 23 952.974,64 4.362.911,16 579 772.271,84 4.363.014,52  
48 892.991,16 4.362.530,33 13 290.991,48 4.362.748,69 699 851.268,65 4.362.998,06  
34 399.617,59 4.362.534,99 43 846.842,49 4.362.932,63 581 478.281,86 4.362.995,58  
26 959.602,38 4.362.539,43 38 296.989,36 4.362.963,75 010 101.299,04 4.362.980,94  
19 756.674,81 4.362.544,38 68 145.675,04 4.362.964,91 378 804.322,20 4.362.971,45  
22 248.343,92 4.362.558,55 86 026.483,95 4.362.976,80 557 453.318,63 4.362.936,73  
21 474.076,58 4.362.560,97 79 479.036,16 4.362.979,96 314 758.252,23 4.362.956,40  
01 704.812,08 4.362.562,33 89 609.631,30 4.362.979,99 016 245.247,86 4.362.918,45  
25 082.867,57 4.362.565,39 93 128.053,27 4.362.986,80 019 762.243,70 4.362.887,37  
41 399.128,32 4.362.572,21 73 655.182,90 4.362.992,54 271 546.244,37 4.362.878,26  
07 487.282,84 4.362.586,17 91 491.811,28 4.363.004,67 816 919.240,92 4.362.857,24  
91 947.120,40 4.362.603,91 90 771.613,41 4.363.016,70 214 736.230,73 4.362.858,33  
26 428.484,43 4.362.606,02 92 951.120,37 4.363.173,95 523 950.215,91 4.362.859,20  
63 096.649,35 4.362.608,10 48 456.608,80 4.363.173,22 468 980.197,61 4.362.853,11  
22 264.592,34 4.362.618,41 19 797.153,24 4.363.173,77 562 128.189,82 4.362.847,28  
66 158.192,04 4.362.624,88 23 924.766,17 4.363.181,18 870 250.181,64 4.362.841,15  
59 577.478,41 4.362.633,94 74 280.913,09 4.363.194,97 878 279.166,70 4.362.825,08  
23 821.912,60 4.362.653,06 85 936.880,50 4.363.203,93 877 244.152,16 4.362.804,60  
39 269.826,47 4.362.674,65 80 098.190,01 4.363.208,42 244 598.139,32 4.362.788,71  
96 048.159,00 4.362.666,28 22 394.151,50 4.363.199,27 405 757.134,94 4.362.782,45  
76 767.442,60 4.362.660,82 66 538.177,24 4.363.193,23 360 997.123,10 4.362.766,80  
57 149.357,92 4.362.660,69 54 249.467,99 4.363.230,46